
ДО:

ОТНОСНО: Инвестиционно предложение (ИП) „Изграждане на Релакс център“, ул. „Радост“ 1, УПИ V-466, кв.15 по плана на с. Кърпачево, община Летница



УВАЖАЕМИ ГОСПОДИН ТЕРЗИЕВ, 



Във връзка с Ваше уведомление с вх. №АО-1582/19.03.2026 г., допълнителна информация с вх. №№АО-1582-1/08.04.2026 г. и АО-1582-2/24.04.2026 г., за ИП „Изграждане на Релакс център“, ул. „Радост“ 1, , УПИ V-466, кв. 15 по плана на с. Кърпачево, община Летница, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп), Ви уведомявам следното:
ИП „Изграждане на Релакс център“, ул. „Радост“ 1, УПИ V-466, кв 15 по плана на с. Кърпачево, община Летница, попада в обхвата на чл. 2, ал. 2 от Наредбата за ОС. 
1. Предвижда се изграждане на релакс център, оборудван с релакс зона, сауна, джакузи, солна стая, тематично топило и външно сезонно топило, външни пространства за рекреация, застроена площ: 188 м2. Обектът ще е със сезонно ползване и капацитет до 20 души (без постоянно ежедневно присъствие). Сградата ще бъде на един етаж, в който ще се ситуират входното антре с малка рецепция, съблекалня със санитарен възел и душ зона, 2 склада, релакс зона, масажно студио със самостоятелен вътрешен двор и душ зона с втори вътрешен двор, външно топило, сауна, солна стая, джакузи и тематично топило. В южния ъгъл на сградата се предвижда склад/технически помещение на кота +/- 0,00 с външен достъп и подземно техническо помещение на кота – 2,60 м, достъпно посредством външна стълба по югозападната фасада. Предвижда се използване на съществуващата техническа инфраструктура за имота, без използване на взрив. 
Водоснабдяването за обекта, в това число за външно и тематично топило и джакузи, ще е от съществуващ уличен водопровод. Отпадъчните води от обекта ще са битово-фекални и ще се заустват във водоплътен събирателен резервоар (изгребна яма) с обем 12 м3, в това число от джакузи, външно и тематично топило. Капацитетът на ямата е съобразен с количеството отпадъчни води, които ще се формират при реализацията на ИП. Електрозахранването на обекта ще бъде осъществено, съгласно указания на „Електрохолд България“ ЕАД, дадени чрез писмо с SAP №IB-33-2510737. 
Генерираните строителни отпадъци при реализацията на ИП ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците.
Формираните отпадъци с битов характер ще се третират съгласно съществуващата сметосъбираща система на Община Летница. 
Съгласно информация от КАИС на АГКК, ПИ 40943.350.466 област Ловеч, община Летница, с. Кърпачево, е вид територия: Урбанизирана, НТП: Ниско застрояване (до 10 m), площ 1381 кв. м, стар номер 40943.350.69, 40943.350.266, квартал 15, парцел V и е собственост на възложителя на ИП. 
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените защитени зони (на около 0.361 км) от мрежата НАТУРА 2000 са:
- BG0002102 „Деветашко плато”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-576/08.09.2008 г. на МОСВ (ДВ бр.85/30.09.2008 г.), поправена със Заповед №РД-138/23.02.2009 г. на МОСВ (ДВ бр.21/20.03.2009 г.);
- BG0000615 „Деветашко плато”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-330/31.03.2021 г. на МОСВ (ДВ бр.53/25.06.2021 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това, конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най-близко разположените защитени зони BG0002102 „Деветашко плато” и BG0000615 „Деветашко плато”, по отношение на:
· Пряко или косвено унищожаване, увреждане или фрагментиране на местообитания на видове птици, предмет на опазване на защитена зона BG0002102 „Деветашко плато”; природни местообитания и местообитания на видове от дивата флора и фауна, предмет на опазване в защитена зона BG0000615 „Деветашко плато”; 
· Трансформация на местообитания на видове, безпокойство или прогонване на видове, предмет на опазване;
· Нарушаване целостта и целите на опазване на защитената зона;
· Нарушаване кохерентността между съседни защитени зони;
· Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в най-близко разположената защитена зона.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.

Обръщаме внимание, че преди въвеждане на обекта в експлоатация Възложителят следва да сключи договор със селищна ПСОВ за приемане за пречистване на отпадъчни води от обекта. Извозването да се извършва от лицензирана фирма.

Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



С уважение, 

